קורט ראסל

קורט ווגל ראסל (באנגלית: Kurt Vogel Russell; נולד ב-17 במרץ 1951), הוא שחקן קולנוע אמריקאי. מועמד לפרס אמי ולפרס גלובוס הזהב. ראסל נולד בספרינגפילד, מסצ'וסטס שבארצות הברית. הוריו הם לואיז ג'וליה (קרון) ראסל והשחקן בינג ראסל, שנודע בזכות משחקו בסדרה "בוננזה". לו שלוש אחיות. האחיין שלו הוא שחקן הבייסבול מאט פרנקו. ראסל החל את קריירת המשחק שלו כילד. בסרט "בא ונעלם" שיחק בתפקידו הקולנועי הראשון; בגיל עשר השתתף במיוזיקל של אלביס פרסלי, "זה קרה ביריד העולמי"; ובגיל 12 קיבל תפקיד אורח בשני פרקים של סדרת הטלוויזיה "הנמלט". כשנתיים לאחר מכן, זכה לתפקיד ראשי כילד יתום במערבון הטלוויזיוני "The Travels of Jaimie McPheeters", המבוסס על ספרו של רוברט לואיס טיילר, בו השתתפו גם צ'ארלס ברונסון ודן או'הרליהי. בשנות ה-70 הוחתם השחקן הצעיר בחברת וולט דיסני לאחר שורה של תפקידי אורח כמו בסרט "הסוס בעל פרסת הזהב". באותה תקופה הכיר לראשונה את השחקנית הצעירה גולדי הון, מי שתהיה לעתיד בת זוגו. לראסל הייתה גם קריירת בייסבול, אך זו נקטעה באיבה עקב פציעה במסובבי הכתף. בשנת 1979 החל לעבוד לראשונה עם הבמאי ג'ון קרפנטר בסרט הקולנוע "אלביס", שם הכיר את אשתו הראשונה, השחקנית סיזן האבלי (אנ'). הוא וג'ון קרפנטר עבדו יחדיו גם בסרטים "הבריחה מניו יורק", סרט ההמשך "הבריחה מלוס אנג'לס", מותחן האימה "היצור" ("הדבר") ובסרט "צרות גדולות בצ'יינה טאון". ראסל היה מועמד לפרס גלובוס הזהב בתפקיד שחקן המשנה לצד מריל סטריפ בסרט הקולנוע משנת 1984 "סילקווד". בשנת 2004, ראסל זכה לשבחים על משחקו כמאמן הוקי קרח בסרט "נס הנחישות". בשנת 2007 הופיע ראסל בדמות נבל בסרטו של קוונטין טרנטינו "חסין מוות". בשנת 2017 ראסל גילם את דמותו של אגו בסרט הלייב אקשן "שומרי הגלקסיה: חלק 2". בשנת 2023 החל לככב בסדרת הפעולה והמדע-בדיוני "מונרך: מורשת של מפלצות" (אנ') שיצר מאט פרקשן עבור רשת אפל TV פלוס; בעוד ראסל גילם את דמותו של לי שואו הבוגרת, בנו, ואייט ראסל גילם את דמותו הצעירה יותר. בשנת 2025 הוא צפוי לדבב בפרויקט "סרט הדרדסים". בשנים 1979–1983 היה נשוי לשחקנית סיזן האבלי (אנ'), ממנה יש לו בן. מאז 1983 נמצא ראסל בזוגיות עם השחקנית האמריקאית-יהודייה גולדי הון, ובנם המשותף הוא השחקן ואייט ראסל. הוא גם אביהם החורג של שני ילדיה של הון מנישואיה הראשונים, השחקנים אוליבר הדסון וקייט הדסון. בנובמבר 1989, ביקרו בני הזוג בישראל כאורחי ראש עיריית תל אביב שלמה להט וקרן תל אביב. ראסל הוא ליברטריאני. 1968 - הסוס בעל פרסת הזהב 1972 - בא ונעלם - בתפקיד: דקסטר ראיילי. 1975 - האיש החזק בעולם - בתפקיד: דקסטר ראיילי. 1979 - אלביס - מועמד בפרס אמי - סרט טלוויזיה- בתפקיד: אלביס פרסלי. 1981 - הבריחה מניו יורק - בתפקיד: סנייק פליסקן. 1982 - היצור - בתפקיד: אר.ג'יי. מקקראדי. 1984 - סילקווד - מועמדות לפרס גלובוס הזהב - בתפקיד: דרו סטיפנס. 1986 - צרות גדולות בצ'ינהטאון - בתפקיד: ג'אק בארטון. 1987 - נשואה לשניים - בתפקיד: דין פרופיט. 1988 - טקילה סאנרייז - בתפקיד: פרסשיה. 1989 - טנגו וקאש - בתפקיד: גבריאל קאש. 1991 - מלכודת אש - בתפקיד: סטפן "בול" מק-קארפרי / דניס מק-קארפרי. 1992 - חדירה בלתי חוקית - בתפקיד: מייקל קאר. 1993 - טומבסטון עיר ללא חוק - בתפקיד: ואייט ארפ. 1994 - סטארגייט - בתפקיד: קולונל ג'אק אוניל. 1996 - החלטה גורלית - בתפקיד: דוקטור דייוויד גראנט. 1996 - הבריחה מלוס אנג'לס - בתפקיד: סנייק פליסקן. 1997 - עצירת פתע - בתפקיד: ג'אף טיילור. 1998 - חייל קטלני - בתפקיד: טוד 3465. 2001 - ונילה סקיי - בתפקיד: מקקייב. 2002 - כביש מספר 60 - בתפקיד: קפטן איווס. 2004 - נס הנחישות - בתפקיד: הרב ברוקס. 2005 - תיכון בהיי - בתפקיד: סטיב סטרונגהולד / המפקד. 2006 - פוסידון - בתפקיד: פול ראמזי, ראש עיריית ניו יורק לשעבר. 2007 - חסין מוות - בתפקיד: הפעלולן מייק מק- קיי. 2012 - משחק חוזר - בתפקיד: המאמן האנד 2015 - מהיר ועצבני 7 - בתפקיד: פרנק פטי. 2015 - שמונת השנואים - בתפקיד: צייד הראשים ג'ון רות'. 2015 - בון טומהוק - בתפקיד: שריף פרנקלין האנט. 2016 - אסון בלב ים - בתפקיד: ג'ימי הארל. 2017 - מהיר ועצבני 8 - בתפקיד: פרנק פטי. 2017 - שומרי הגלקסיה: חלק 2 - בתפקיד: אגו. 2018 - להציל את חג המולד - בתפקיד: סנטה קלאוס. 2019 - היו זמנים בהוליווד - בתפקיד: רנדי. 2019 - קריפטו - בתפקיד: מרטין סניור. 2020 - להציל את חג המולד 2 - בתפקיד: סנטה קלאוס. 2025 - סרט הדרדסים הנמלט (1966-1964) - אדי מונרך: מורשת של מפלצות (אנ') (2023–הווה) מדיה וקבצים בנושא קורט ראסל בוויקישיתוף קורט ראסל, במסד הנתונים הקולנועיים IMDb (באנגלית) קורט ראסל, באתר AllMovie (באנגלית) קורט ראסל, באתר Rotten Tomatoes (באנגלית) קורט ראסל, באתר Box Office Mojo (באנגלית) קורט ראסל, באתר Metacritic (באנגלית) קורט ראסל, במסד הנתונים הקולנועיים KinoPoisk (ברוסית) קורט ראסל, באתר MusicBrainz (באנגלית) קורט ראסל, באתר Discogs (באנגלית) א. שובל, חדשות קולנוע - האם המלך חי?, מעריב, 21 באוגוסט 1980 מיכל ויניק, עכבר העיר תל אביב, טרנטינו חוזר לזעזע אתכם, באתר הארץ, 30 במאי 2007 אשלי ספנסר, ניו יורק טיימס, גולדי הון וקורט ראסל: "זה שאתה חי עם מישהי לא אומר שאתם חייבים לעשות יחד 15 סרטים", באתר הארץ, 20 בנובמבר 2020 גולדי תמשיך להביא לנו הון, חדשות, 9 בנובמבר 1989 עדה כהן, קיבל נשיקה מגולדי, מעריב, 12 בנובמבר 1989 מאיר שניצר, סרט/ מפשיטים את באטמן, חדשות, 2 באפריל 1990 עירית לינור, מדליין נקרעת ביו קורט לריי, חדשות, 14 בדצמבר 1992 אורי קליין, עיונים בטום קרוז, באתר הארץ, 30 בינואר 2002 נתנאל שלומוביץ, ל"שומרי הגלקסיה" עדיין יש קסם - אבל קצת פחות, באתר הארץ, 7 במאי 2017